PRESSEMEDELELSE

30-03-2021

# Engcon etablerer afdeling i Canada

**I 2017 tog Engcon skridtet over Atlanten og etablerede sig i Nordamerika med selskabet Engcon North America Inc. Der blev etableret salgskontorer og lagerhuse i Connecticut, og med et stadigt stigende salg i hele Nordamerika tager Engcon nu næste skridt – og starter afdeling i Canada.**

Afdelingen i Connecticut har fokuseret på de ni østligste stater i USA, men takket være bl.a. udstillinger, sociale medier og referencekunder er der kommet ordrer ind fra hele Nordamerika. At lade alt salg og store dele af monteringen foregå fra kontoret i Connecticut har dog givet store geografiske udfordringer. Derfor etablerer Engcon North America nu afdeling i Montreal, i delstaten Quebec, i Canada med fransk- og engelsktalende personale.

– Det føles rigtig godt, at vi nu tager et klart skridt ind på det canadiske marked! Basen for Engcon North America vil stadig være i Connecticut. Men med tosproget personale på plads i Montreal kommer vi tættere på det canadiske marked på flere måder, siger Morten Solgaard, Managing Director i Engcon North America.

Morten får ansvaret for kontoret i Montreal, som bliver det 12. med Engcons skilte på facaden. Der er allerede afdelinger i Sverige, Norge, Finland, Danmark, Storbritannien, Tyskland, Holland, Frankrig, USA, Australien og Korea.

– Vi har god erfaring med nye afdelinger og ved, at hvert land har sine udfordringer med regler, transportløsninger og sprogudfordringer med mere. At vi nu etablerer os i Canada, vil indebære mange fordele for vores kunder og for os som virksomhed, siger Morten Solgaard.

## Canada kontoret bliver bemandet med en driftschef og en sælger

Engcon Canada vil i starten være bemandet af driftschefen Anthony Wolch og en sælger, der nu skal rekrutteres. På driftskontoret i Montreal vil man også opføre et reservedelslager til de hyppigste reservedele. Hvis det skal suppleres med noget andet, henter man det fra Engcon North Americas lager i Connecticut.

– Min rolle bliver først og fremmest at udvikle eksisterende kunderelationer og skabe nye samt udvide netværket af servicepartnere. Lige nu har vi tre servicepartnere, men der kommer flere, siger Anthony Wolch.

## Engcons smarte løsninger giver nye muligheder for canadiske entreprenører

Anthony mener også, at Engcons automatiske hurtigskift med EC-Oil og tiltrotatorer kombineret med virksomhedens smarte redskaber vil give de canadiske entreprenører nye muligheder for at få flere typer opgaver og øget rentabilitet.

– Når entreprenørerne opdager fordelene ved Engcons tiltrotatorer og det automatiske hurtigskiftsystem EC-Oil, hvor maskinføreren kan tilkoble hydrauliske redskaber uden at forlade førerkabinen, vil de indse, at vores udstyr kan gøre deres forretning endnu mere rentabel, afslutter Anthony Wolch.

**Fakta om engcon Canada Inc.:** Etablering i løbet af sommeren 2021. Aktiviteter: Salg, support og reservedelslager. Adresse: 4000-1, Place-Ville-Marie, QC, Montreal H3B 4M4. E-mail: canada@engcon.com Websted: engcon.com

**Video engcon Canada Inc.:** <https://youtu.be/geaEw8ZlwXg>

**Kontakt:**
Sten Strömgren, engcon Group | +46 [0]70 529 96 32

engcon er verdens førende producent af tiltrotatorer (håndledsfunktion til gravemaskiner) og tilhørende redskaber, og udstyr som øger gravemaskiners fleksibilitet, præcision og sikkerhed. Med viden, engagement og et højt serviceniveau skaber vi succes for vores kunder.

engcon er en større koncern bestående af moderselskabet engcon Holding AB med hovedsæde i Strömsund i Sverige, og også salgsfirmaer på respektive markeder: Sverige, Norge, Finland, Danmark, Frankrig, Benelux, Nordamerika (USA og Canada), Storbritannien Tyskland, Korea og Australien. engcon-gruppen omsatte i 2019 for ca. 1350 mio. SEK med ca. 300 medarbejdere. engcon blev grundlagt i 1990. [www.engcon.com](http://www.engcon.com/)